ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 134 cr vaccine doses have been administered so far under Nationwide Vaccination Drive
- India's Active caseload currently stands at 88,993; lowest in 563 days
- Active cases account for less than 1% of total cases, currently at 0.26%; Lowest since March 2020
- Recovery Rate currently at 98.37%; Highest since March 2020
- 7,995 recoveries in the last 24 hours increases Total Recoveries to 3,41,38,763
- 5,784 new cases in the last 24 hours, lowest in 571 days
- Daily positivity rate  less than 2% for last 71 days
- Weekly Positivity Rate  less than 1% for last 30 days
- 65.76 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 14 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 66,98,601 मात्रांचे कोविड-19 प्रतिबंधक लसीकरण झाल्याने भारताने 133.88  कोटी मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार 1,40,27,706 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 7,995 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,38,763 झाली आहे. परिणामी, भारतात रुग्ण बरे होण्याचा दर 98.37% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 47 दिवसांपासून 15,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात 5,784 नव्या कोरोना रुग्णांची नोंद झाली. 571 दिवसातली ही सर्वात कमी संख्या आहे. देशातील उपचाराधीन रुग्णांची संख्या सध्या 88,993 आहे, गेल्या 563 दिवसातील ही सर्वात कमी संख्या आहे. देशातील आतापर्यंतच्या एकूण बाधित रुग्णसंख्येच्या ती 0.26% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 9,50,482 चाचण्या करण्यात आल्या. भारताने आतापर्यंत एकूण 65.76  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.68% असून गेल्या 30 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.58% असून गेले 71 दिवस हा दर 2 % पेक्षा कमी आहे आणि गेले सलग 106 दिवस हा दर 3% पेक्षा कमी आहे.
इतर अपडेट्स :
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांनी राज्य सरकारांना आयएएस आणि इतर अखिल भारतीय सेवा अधिकाऱ्यांच्या केंद्रीय प्रतिनियुक्तीची सुविधा देण्याचे दिले निर्देश
नवी दिल्ली, 28 सप्टेंबर 2022
केंद्रीय विज्ञान आणि तंत्रज्ञान ; पृथ्वी विज्ञान ; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणु ऊर्जा आणि अंतराळ राज्य मंत्री डॉ. जितेंद्र सिंह यांनी आज राज्य सरकारांना आयएएस आणि इतर अखिल भारतीय सेवा अधिकाऱ्यांच्या केंद्रीय प्रतिनियुक्तीची सुविधा देण्याचे निर्देश दिले.
राज्ये/केंद्रशासित प्रदेशांच्या कार्मिक, सामान्य प्रशासन आणि प्रशासकीय सुधारणा विभागाच्या प्रधान सचिवांच्या वार्षिक परिषदेला संबोधित करताना सिंह म्हणाले, केंद्रीय प्रतिनियुक्ती हा आपल्या देशातील संघराज्य संरचनेचा भाग आहे आणि यासंदर्भातील समस्या दूर करण्यासाठी राज्य सरकारांनी केंद्र सरकारला सहकार्य करावे असे आवाहन त्यांनी केले.
डॉ जितेंद्र सिंह म्हणाले, अखिल भारतीय सेवांच्या संवर्ग व्यवस्थापनासाठी एक व्यवस्था अस्तित्वात असून, तिचे तंतोतंत पालन करणे आवश्यक आहे. भारतीय सेवेतील अधिकाऱ्यांची केंद्रातील नियुक्ती ही या संदर्भातील विशेष बाब असल्याचे ते म्हणाले.
सिंह म्हणाले, ते राज्य सरकारांना केंद्र सरकारने वेळोवेळी प्रसारित केलेल्या अखिल भारतीय सेवा अधिकाऱ्यांच्या प्रभावी सेवा आणि दक्षता व्यवस्थापनाशी संबंधित मार्गदर्शक तत्त्वांचे पालन करण्याची विनंती करतील. प्रशिक्षणाच्या पैलूवर बोलताना डॉ जितेंद्र सिंह म्हणाले, सरकारी अधिकाऱ्याकडून सर्वोत्तम कामगिरी व्हावी यासाठी त्याला पुरेसे प्रशिक्षण दिले पाहिजे आणि केंद्र सरकारने आपल्या अधिकाऱ्यांना प्रशिक्षण देण्यासाठी प्रभावी प्रशिक्षण मॉड्यूल तयार केली आहेत. ते म्हणाले, केंद्र सरकारने राज्य सरकारी अधिकार्यांसाठी, विशेषत: अत्याधुनिक स्तरावर काम करणार्यांसाठी एक मॉड्यूल देखील तयार केले आहे. राज्य सरकारांनी त्याचा पुरेपूर लाभ घ्यावा असे आवाहन त्यांनी केले.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
गृह आणि शहरी व्यवहार मंत्रालय
केंद्रीय गृहनिर्माण आणि शहरी व्यवहार मंत्रालय उद्या दूरदृश्य प्रणालीच्या माध्यमातून स्मार्ट सिटी मिशन, अमृत आणि प्रधानमंत्री आवास योजना-शहरी योजनांचा सहावा वर्धापनदिन साजरा करणार
या कार्यक्रमात इंडिया स्मार्ट सिटीज पुरस्कार स्पर्धा  2020 आणि क्लायमेट स्मार्ट सिटीज मूल्यमापन चौकट  चे निकाल जाहीर होणार
विद्यार्थी, युवक, स्वयंसेवी संघटना, संस्था आणि व्यक्ती/ समूह यांच्यासाठी प्रधानमंत्री आवास योजना- शहरीवरील लघुपट स्पर्धेची घोषणा होणार
नवी दिल्ली, 24 जून 2021
25 जून 2021 रोजी केंद्रीय गृहनिर्माण आणि शहरी व्यवहार मंत्रालय स्मार्ट सिटी मिशन, अमृत आणि प्रधानमंत्री आवास योजना- शहरी या पंतप्रधान नरेंद्र मोदी यांनी 25 जून 2015 रोजी सुरू केलेल्या परिवर्तनकारी योजनांचा सहावा वर्धापनदिन साजरा करण्यासाठी एका ऑनलाईन कार्यक्रमाचे आयोजन करणार आहे.
शहरी पुनरुत्थानाचा दृष्टीकोन समोर ठेवून या तीन योजना सुरू करण्यात आल्या होत्या आणि भारताच्या लोकसंख्येत 40% वाटा असलेल्या शहरात राहणाऱ्या लोकांच्या आकांक्षा पूर्ण करण्याच्या उद्देशाने त्यांची बहु स्तरीय रचना करण्यात आली होती.
या कार्यक्रमात केंद्रीय शहरी व्यवहार मंत्रालयाकडून हाती घेण्यात आलेल्या काही महत्त्वाच्या उपक्रमांना अधोरेखित करण्यात येईल. केंद्रीय गृहनिर्माण आणि शहरी व्यवहार मंत्रालयाचे राज्यमंत्री हरदीप सिंग पुरी कार्यक्रमाचे अध्यक्षस्थान भूषवतील. केंद्रीय शहरी व्यवहार मंत्रालयाचे सचिव दुर्गा शंकर मिश्र यांनी या कार्यक्रमासाठी केंद्र आणि राज्याच्या सर्व संबंधितांना निमंत्रित केलं आहे.
राष्ट्रीय शहरी व्यवहार संस्थेलाही याच दिवशी 45 वर्षे पूर्ण होत आहेत. केंद्रीय शहरी व्यवहार मंत्रालयाची ही स्वायत्त संस्था असून तिला शहरीकरणाशी संबंधित संशोधन आणि वापर यातील तफावत दूर करण्याची जबाबदारी सोपवली आहे.
या 6व्या वर्धापनदिन कार्यक्रमात इंडिया स्मार्ट सिटीज पुरस्कार स्पर्धा  2020 आणि क्लायमेट स्मार्ट सिटीज मूल्यमापन चौकट  चे निकाल जाहीर होणार आहेत.
डेटा मॅच्युरिटी ऍसेसमेंट फ्रेमवर्क  आणि क्लायमेट स्मार्ट सिटीज ऍसेसमेंट  यांचे निकालही या कार्यक्रमात जाहीर करण्यात येणार आहेत.
तसेच इंडिया स्मार्ट सिटीज फेलोशिप अहवाल, तुलिप वार्षिक अहवाल आणि शहरी व्यवहार राष्ट्रीय संस्थेने तयार केलेल्या ज्ञान उत्पादनांचे देखील प्रकाशन केले जाणार आहे.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
आदिवासी विकास मंत्रालय
कॅनडामध्ये भारतीय आदिवासी कला आणि हस्तकलांना मिळणार प्रोत्साहन
कॅनडातील भारतीय दूतावासात TRIFED चे आत्मनिर्भर दालन
गांधी जयंतीनिमित्त आज, कॅनडातील ओटावा येथील भारतीय दूतावासात भारतातील उत्कृष्ट जीआय-टॅग असलेल्या आदिवासी कला आणि हस्तकला उत्पादनांचे प्रदर्शन करण्यासाठी 'आत्मनिर्भर भारत' दालनाचे उद्घाटन करण्यात आले.
TRIFED अर्थात भारतीय आदिवासी सहकारी विपणन विकास मंडळाद्वारे प्रोत्साहित केलेल्या आत्मनिर्भर दालनाचे उद्घाटन कॅनडामधील भारताचे उच्चायुक्त श्री अजय बिसारिया यांनी केले. या दालनात आदिवासी हस्तकला आणि उत्पादनांचे नमुने, उत्पादनांची सूची आणि साहित्य तसेच कॅनडामध्ये अशा उत्पादनांच्या व्यावसायिक खरेदी आणि वितरणाविषयी माहिती उपलब्ध आहे. या उपक्रमामुळे भारतातील आदिवासी कारागीरांना कॅनडाच्या बाजाराशी जोडण्यास मदत होईल.
भारतातील आदिवासी शतकानुशतके तयार करत असलेल्या उत्पादनांना प्रोत्साहन देण्यासाठी, भारतीय आदिवासी सहकारी विपणन विकास मंडळाच्या  सहकार्याने, जागतिक उपक्रमाचा एक भाग म्हणून दूतावासातील 'आत्मनिर्भर भारत' दालन उभारण्यात आले आहे.
10, स्प्रिंगफिल्ड रोड, ओटावा येथील दूतावासाच्या ऐतिहासिक पिल्लई मेमोरियल कॉन्सुलर हॉलमध्ये भारताच्या वैविध्यपूर्ण आदिवासी हस्तकला लोकांना पाहण्यासाठी हे दालन कार्यरत राहील.
दूतावासाच्या व्यावसायिक शाखेकडे  व्यावसायिक चौकशी करता येईल.
पंतप्रधान कार्यालय
पंतप्रधान नरेंद्र मोदी आणि इस्त्रायलचे पंतप्रधान बेन्जामिन नेतन्याहू यांच्यात दूरध्वनीवरुन चर्चा
पंतप्रधान नरेंद्र मोदी यांनी आज इस्त्रायलचे पंतप्रधान बेंजामिन नेतन्याहू यांच्याशी आज दूरध्वनीवरुन चर्चा केली.
पंतप्रधान मोदी यांनी नेतन्याहू यांना तसेच इस्त्रायलच्या जनतेला ज्यू नववर्षाच्या तसेच ज्यू समाजाचा सण सुक्कोटसाठी शुभेच्छा दिल्या.
या दोन्ही नेत्यांनी, कोविड-19 साथीच्या आजाराच्या काळात, द्विपक्षीय सहकार्याबद्दल, समाधान व्यक्त केले. विशेषतः संशोधनाच्या क्षेत्रात आणि निदान चाचण्या आणि लस विकसित करण्याबद्दल परस्पर सहकार्य योग्य दिशेने सुरु असल्याचे मत व्यक्त केले. केवळ दोन देशातील लोकांच्या लाभांसाठीच नव्हे तर, संपूर्ण मानवतेच्या कल्याणासाठी दोन्ही देशांमध्ये महत्वाच्या क्षेत्रात दृढ सहकार्य असण्याच्या महत्वाविषयी सहमती झाली.
त्याशिवाय, पाणी, कृषी,आरोग्य, व्यापार आणि स्टार्ट अप तसेच नवोन्मेष अशा क्षेत्रातील सहकार्याचा आढावा घेतला आणि हे संबंध अधिक दृढ करण्याबाबत दोन्ही नेत्यांनी चर्चा केली.
त्याशिवाय, नव्याने निर्माण होत असलेली प्रादेशिक व जागतिक आव्हाने तसेच संधी यावर नियमित सल्लामसलत करण्याबाबत दोन्ही नेत्यांमध्ये चर्चा झाली. आणि द्विपक्षीय राजनैतिक भागीदारी अधिक गतिमान व दृढ करण्याबाबत वेळोवेळी मार्गदर्शन करण्यावरही यावेळी सहमती झाली.
मंत्रिमंडळ
भारत आणि श्रीलंका दरम्यान आंतरराष्ट्रीय उड्डाणे सुरू करण्यासाठी अलायन्स एअरला मंत्रिमंडळाची मंजुरी
नवी दिल्ली, 5 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि श्रीलंका दरम्यान आंतरराष्ट्रीय क्षेत्रात उड्डाण करण्यासाठी अलायन्स एअर कंपनीला पूर्वप्रभावाने मंजुरी दिली आहे. अलायन्स एअर ही एअर इंडियाची 100% सहाय्यक कंपनी आहे. अंतरिम कालावधीसाठी विशेष परवानगी देण्यात आली असून देशांतर्गत परिचालनासाठी अलायन्स एअरच्या ताफ्यात किमान 20 विमाने किंवा एकूण क्षमतेच्या 20% विमाने, यापैकी जे अधिक असेल ते होईपर्यंत ही व्यवस्था करण्यात आली आहे.
भारताचे श्रीलंकेबरोबर अतिशय जवळचे द्विपक्षीय संबंध असून दोन्ही देशांदरम्यान संपर्क वाढवण्यासाठी तसेच दोन्ही देशातील जनतेमध्ये संवाद वाढवण्याच्या दृष्टीने संपर्क विस्तार करणे हा यामागचा उद्देश आहे. या मंजुरीपूर्वी पालाली आणि बट्टीकलोवा विमानतळावरून कुठल्याही प्रकारची व्यावसायिक उड्डाणे होत नव्हती.
S.Tupe/S.Kane/D.Rane
(Visitor Counter : 122
माहिती आणि प्रसारण मंत्रालय
53व्या इफ्फी महोत्सवात केंद्रीय माहिती आणि प्रसारण मंत्र्यांच्या हस्ते ‘भारतीय स्वातंत्र्य चळवळ आणि चित्रपट’ या विषयावरील मल्टीमिडिया प्रदर्शनाचे उद्घाटन होणार
केंद्रीय माहिती आणि प्रसारण मंत्रालयाच्या अखत्यारीतील सीबीसीतर्फे भरविण्यात येणाऱ्या या प्रदर्शनात स्वातंत्र्य सैनिकांच्या योगदानाची माहिती सामान्य जनतेला देण्यात येणार
गोवा/मुंबई, 20 नोव्हेंबर 2022
"कदम कदम बढाये जा...."
तुम्हाला आझाद हिंद सेनेच्या फौजेसोबत संचलनात भाग घ्यायचा असेल, भारतीय स्वातंत्र्य चळवळीच्या वैभवशाली दिवसांच्या स्मृतींना उजाळा द्यायचा असेल आणि स्वातंत्र्य सैनिकांना श्रद्धांजली वाहायची असेल तर त्यासाठी तुम्हाला ‘भारतीय स्वातंत्र्य चळवळ आणि चित्रपट’ या विषयावरील परस्पर संवादात्मक अल्ट्रा-डिजिटल प्रदर्शनाला भेट द्यावी लागेल. वास्तवाधारित वाढीव आभासी अनुभव देणाऱ्या या प्रदर्शनात तुम्हांला आझाद हिंद सेनेसोबत आभासी संचलन करता येईल.
53व्या इफ्फी अर्थात भारतीय आंतरराष्ट्रीय चित्रपट महोत्सवाच्या निमित्ताने, केंद्रीय माहिती आणि प्रसारण, युवा व्यवहार आणि क्रीडा मंत्री अनुराग सिंग ठाकूर यांच्या हस्ते उद्या या प्रदर्शनाचे उद्घाटन होणार आहे. ‘स्वातंत्र्याच्या अमृत महोत्सवा’निमित्त केंद्रीय माहिती आणि प्रसारण मंत्रालयाच्या अखत्यारीतील सीबीसी अर्थात केंद्रीय संपर्क मंडळातर्फे, गोव्यात पणजी येथे 21 ते 28 नोव्हेंबर 2022 या कालावधीत हे प्रदर्शन भरविण्यात येणार आहे.
या प्रदर्शनात भारतीय स्वातंत्र्य चळवळीचे दुर्मिळ चित्रण सादर करण्यात येणार असून सर्वसामान्य जनतेला स्वातंत्र्य सैनिकांच्या स्वातंत्र्य चळवळीतील योगदानाची माहिती करून देणे आणि तरुण पिढीला त्या विषयी प्रेरित करणे हा या प्रदर्शनाच्या आयोजनाचा उद्देश आहे.
स्वातंत्र्य लढ्यात सहभागी झालेल्या अनेकानेक स्वातंत्र्य सैनिकांच्या कार्यावर आधारित फ्लिप बुक, पॅनेल आणि त्यांच्यावर आधारित चित्रपटांच्या माध्यमातून या प्रदर्शनात स्वातंत्र्य चळवळीचा प्रवास कालक्रमानुसार सादर करण्यात आला आहे. स्वातंत्र्य सैनिकांच्या प्रोत्साहनपर भाषणांच्या संग्रहित रेकॉर्डिंग तसेच या चळवळीचा आवाज झालेली महत्त्वाची समरगीते आणि स्वातंत्र्य सैनिकांचे वर्णन करणारे संस्मरणीय संवाद यांचा देखील या प्रदर्शनात समावेश आहे. त्याचप्रमाणे, 1857 च्या पहिल्या स्वातंत्र्य लढ्याचा संपूर्ण वर्तुळाकार अनुभव देणारे एक इम्मर्सिव्ह प्रकारचे नाट्यदालन देखील उभारण्यात आले आहे.
तसेच, तरुण पिढीला प्रेरणा देण्याच्या उद्देशाने या प्रदर्शनात, परमवीर चक्र विजेत्या थोर व्यक्तिमत्वांचे वर्णन करणारा चित्रपट देखील या प्रदर्शनात सादर होईल. भारतीय चित्रपटाच्या इतिहासात स्वातंत्र्य लढ्यातून प्रेरणा घेऊन तयार करण्यात आलेल्या चित्रपटांची माहिती सांगणारे विविध फलक देखील येथे लावण्यात येतील. या प्रदर्शनात जालियानवाला बाग घटनेची साद्यंत माहिती देणारा स्वतंत्र सर्जनशील फलक देखील लावण्यात येणार आहे. तसेच येथे ‘आझादी क्वेस्ट’ खेळाचा एक स्वतंत्र विभाग असेल आणि तेथे भेट देणाऱ्यांना त्या विभागातील खेळ खेळून स्वातंत्र्य चळवळीविषयी असलेले ज्ञान समृद्ध करता येईल. या प्रदर्शनात, डिस्कव्हरी वाहिनीने निर्मिलेल्या भारताच्या प्रवासावर आधारित ‘जर्नी ऑफ इंडिया’ या चित्रपटाचे, नेटफ्लिक्स या ओटीटी मंचावरील अॅनिमेशन मालिकेचे तसेच दूरदर्शनने नुकत्याच तयार केलेल्या ‘स्वराज’या मालिकेचे देखील सादरीकरण करण्यात येईल.PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 170
माहिती आणि प्रसारण मंत्रालय
राष्ट्रीय हेल्पलाइन क्रमांकांच्या प्रसिद्धीसाठी मनोरंजन वाहिन्यांकरता मार्गदर्शक सूचना
नवी दिल्ली, 3 जून 2021
माहिती प्रसारण मंत्रालयाने आज सर्व खाजगी मनोरंजन वाहिन्यांसाठी  राष्ट्रीय हेल्पलाइन क्रमांकांच्या जनजागृतीसाठी मार्गदर्शक सूचना आज जारी केल्या. यानुसार वाहिन्यांनी आपल्या कार्यक्रमांदरम्यान, विशेषत: प्राईम टाईममध्ये टिकर किंवा शक्य त्या माध्यमातून खालील हेल्पलाइन क्रमांकांची जनजागृती करायची आहे.
|
|
1075
|
|
आरोग्य आणि कुटुंब कल्याण मंत्रालयाचा हेल्पलाइन क्रमांक
|
|
1098
|
|
महिला आणि बालविकास मंत्रालयाचा हेल्पलाइन क्रमांक
|
|
14567
|
|
ज्येष्ठ नागरिकांसाठी सामाजिक न्याय आणि सक्षमीकरण मंत्रालयाचा हेल्पलाइन क्रमांक 
|
|
08046110007
|
|
मानसिक आधारासाठी NIMHANS यांचा हेल्पलाइन क्रमांक
|
|
14443
|
|
आयुष कोविड -19 समुपदेशन हेल्पलाइन क्रमांक
|
|
9013151515
|
|
MyGovWhatsApp हेल्पडेस्क
नागरिकांना लाभ व्हावा यासाठी सरकारने हे हेल्पलाईन क्रमांक तयार केले असून त्याचा प्रचार केला जात आहे.
कोविड उपचाराबाबतची माहिती, कोविड प्रतिबंधक वर्तन आणि लसीकरण याबाबत सरकारने गेल्या काही महिन्यांपासून विविध माध्यमातून जनजागृती केली आहे. यात मुद्रीत माध्यमे, दूरचित्रवाणी, रेडीओ, सोशल मिडिया यांचा समावेश आहे.
यानुसार, महामारी विरोधातल्या तीन महत्वाच्या मुद्यांबाबत जनजागृती करण्याच्या सरकारच्या प्रयत्नांना सहकार्य करण्याचे श्रेय खाजगी दूरचित्रवाणी वाहिन्यांनाही जाते. यापुढेही राष्ट्रीय पातळीवरच्या चार हेल्पलाइन क्रमांकांची जनजागृती करण्यासाठी प्रसिद्धीचे काम करावे असा सल्ला खाजगी मनोरंजन वाहिन्यांना  देण्यात आला आहे.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
उत्तर प्रदेशातल्या औरैया इथे रस्ते अपघातात झालेल्या जीवित हानीबाबत पंतप्रधानांनी व्यक्त केले दुःख
नवी दिल्ली, 16 मे 2020
उत्तर प्रदेशातल्या औरैया इथे रस्ते अपघातात झालेल्या जीवितहानीबाबत पंतप्रधान नरेंद्र मोदी यांनी दुःख व्यक्त केले आहे.
“उत्तर प्रदेशात औरैया इथे झालेला रस्ते अपघात ही दुःखद घटना आहे. सरकार तत्परतेने मदतकार्य करत आहे. या अपघातात मृत्युमुखी पडलेल्या व्यक्तींच्या कुटुंबाच्या दुःखात सहभागी आहे. अपघातात जखमी झालेल्यांना लवकरात लवकर बरे वाटावे यासाठी मी प्रार्थना करतो.’’ असे पंतप्रधानांनी म्हटले आहे.B.Gokhale/S.Kakade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
केंद्रीय आरोग्य मंत्रालयाच्या ई-संजीवनी या टेली मेडिसिन सेवेने 6 लाख टेली सल्ल्यांचा टप्पा केला पार
ई-संजीवनी या सेवेवर दररोज 8500 पेक्षा जास्त सल्ले
नवी दिल्ली, 28 ऑक्टोबर 2020
केंद्रीय आरोग्य आणि कुटुंब कल्याण मंत्रालयाच्या ई संजीवनी या टेली मेडिसिन या उपक्रमाने 6 लाख टेली सल्ल्यांचा टप्पा पार केला आहे. शेवटच्या एक लाख सल्ल्यांचा टप्पा केवळ 15 दिवसात साध्य झाला आहे.
ई संजीवनीने पंतप्रधानांच्या डिजिटल इंडिया या उपक्रमाला मोठी चालना दिली असून ई संजीवनी या डिजिटल मंचाने आपली उपयुक्तता सिद्ध केली असून कोविड काळात वैद्यकीय समुदाय आणि रुग्णांची काळजी घेणाऱ्या वर्गाला याचा लाभ झाला आहे. तामिळनाडू,केरळ आणि गुजराथ यासारख्या राज्यांनी ई संजीवनी ओपीडी दिवसाला 12 तास आणि आठवड्याचे सर्व सातही दिवस सुरु ठेवली. हळू हळू रुग्ण आणि डॉक्टर ई संजीवनीकडे वळत असल्याचे यावरून दिसून येत आहे.
देशभरातल्या 27 राज्ये/ केंद्रशासित प्रदेशांत ई संजीवनी सेवेचा लाभ घेता येतो. या डिजिटल मंचाद्वारे 6000 पेक्षा जास्त डॉक्टरद्वारे 217 ऑनलाईन ओपीडी मध्ये रुग्ण ते डॉक्टर टेली मेडिसिन मॉडेल म्हणजेच ई संजीवनी ओपीडी आरोग्य सेवा पुरवली जाते.
राज्ये ही सेवा अधिक व्यापक करत असून तज्ञाद्वारे देण्यात येत असलेली ही सेवा आता ई संजीवनी द्वारे छोटी शहरे आणि ग्रामीण भागापर्यंत पोहोचवण्यात येत आहे.4000 आरोग्य आणि वेलनेस सेंटरद्वारे ही सेवा कार्यान्वित असून या केंद्रांशी 175 हून अधिक हब जोडण्यात आली आहेत. ई संजीवनीच्या दोन प्रकारांशी 20,000 पेक्षा जास्त आरोग्य कर्मचारी जोडले गेले आहेत. सध्या ई संजीवनी द्वारे दिवसाला 8500 पेक्षा जास्त सल्ले देण्यात येत आहेत.
केंद्रीय आरोग्य मंत्रालयाने, पहिल्या लॉकडाऊन काळात, देशातल्या ओपीडी बंद होत्या तेव्हा 13 एप्रिल 2020 ला ई संजीवनी ओपीडी सुरु केली. ई संजीवनी  ही सुरु करण्यात आली. केंद्र सरकारच्या आयुष्मान भारत योजने अंतर्गत ‘हब - स्पोक’ मॉडेल मध्ये 1,55,000 आरोग्य आणि वेलनेस सेंटर मध्ये डिसेंबर 2022 पर्यंत याची अंमलबजावणी करण्यात येईल. ई संजीवनी एबी-एचडब्ल्यूसीसध्या 4000 आरोग्य आणि वेलनेस सेन्टरवर कार्यरत आहे. ई संजीवनी आणि ई संजीवनी ओपीडी या मंच द्वारे सर्वात जास्त सल्ल्यांची नोंद करणाऱ्या सर्वोच्च दहा राज्यात तामिळनाडू , उत्तर प्रदेश , केरळ , हिमाचल प्रदेश , आंध्रप्रदेश , मध्यप्रदेश , उत्तराखंड , गुजरात , कर्नाटक , आणि महाराष्ट्र  यांचा समावेश आहे.
ई संजीवनीला चालना देण्यासाठी आरोग्य मंत्रालय,डिजिटल आरोग्य परिसंस्था आणि संसाधने उभारून राज्य सरकारच्या प्रयत्नांना सहकार्य देत आहे. सीडीएसी च्या मोहाली शाखेत अंमलबजावणी, कार्यान्वयन, तांत्रिक सहकार्य आणि आरोग्य कर्मचाऱ्यांच्या प्रशिक्षणासह सर्व तांत्रिक सेवा पुरवण्यासाठी मंत्रालय काम करत आहे.
ई संजीवनीची उपयुक्तता आणि त्याचा सहज वापर साध्य असल्याने राज्ये या सेवेची व्याप्ती वृद्धाश्रम आणि कारागृहापर्यंत वाढण्याचा विचार करत आहेत.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
मंत्रिमंडळ
तेलंगणा राज्यात सम्माक्का सारक्का केंद्रीय आदिवासी विद्यापीठ स्थापन करण्यासाठी केंद्रीय विद्यापीठ कायदा, 2009 मध्ये सुधारणा करण्यासाठी केंद्रीय मंत्रिमंडळाची मंजुरी
नवी दिल्ली, 4 ऑक्टोबर 2023
तेलंगणा राज्यातील मुलुगु जिल्ह्यातील समक्का सारक्का केंद्रीय आदिवासी विद्यापीठाच्या स्थापनेसाठी केंद्रीय विद्यापीठ कायदा, 2009 मध्ये आणखी सुधारणा करणारे केंद्रीय विद्यापीठे  विधेयक, 2023 संसदेत सादर करायला आज केंद्रीय मंत्रिमंडळाच्या बैठकीत मंजुरी मिळाली. पंतप्रधान नरेंद्र मोदी यांच्या अध्यक्षतेखाली ही बैठक झाली.आंध्र प्रदेश पुनर्रचना कायदा, 2014  च्या तेराव्या अनुसूचीनुसार ही स्थापना केली जाणार आहे.
या विद्यापीठासाठी 889.07 कोटी रूपयांच्या निधीची तरतूद केली जाईल.नवीन विद्यापीठामुळे तेलंगणा राज्याची उच्च शिक्षणातील गुणवत्ता तर वाढेलच, शिवाय आदिवासी लोकांच्या कल्याणासाठी आदिवासी कला, संस्कृती आणि पारंपरिक ज्ञान प्रणालींमध्ये त्यांना शिक्षण आणि संशोधन सुविधा उपलब्ध झाल्यामुळे आदिवासींना उच्च शिक्षण आणि प्रगत ज्ञानाचे मार्ग खुले होतील. हे नवीन विद्यापीठ अतिरिक्त क्षमता निर्माण करेल आणि प्रादेशिक असमतोल दूर करण्याचा प्रयत्न करेल.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पेट्रोलियम आणि नैसर्गिक वायू मंत्रालय
पेट्रोलिअम मंत्र्यांच्या हस्ते 50 एलएनजी इंधन केंद्रांचा पायाभरणी सोहळा, पुढील तीन वर्षात 1000 एलएनजी केंद्र उभारणार
पेट्रोलिअम आणि नैसर्गिक वायू आणि पोलाद खात्याचे मंत्री धर्मेंद्र प्रधान यांच्या हस्ते आज सुवर्ण चतुष्कोन आणि प्रमुख राष्ट्रीय महामार्गांवर 50 एलएनजी इंधन केंद्रांचा पायाभरणी सोहळा पार पडला. भारताला वायू आधारीत अर्थव्यवस्था करण्याची पंतप्रधान नरेंद्र मोदी यांची कल्पना साकार करण्याच्या दृष्टीने पेट्रोलिअम आणि नैसर्गिक वायू मंत्रालयाने हाती घेतलेल्या उपक्रमांतर्गत या केंद्रांची उभारणी करण्यात आली आहे. वाहनांचे प्रदूषण कमी करणे, देशाची आयात कमी करणे आणि फ्लीट ऑपरेटर, वाहन उत्पादक आणि इतर घटकांना मिळणारे फायदे याचा विचार करुन सरकारने एलएनजीला वाहतूक इंधन म्हणून प्राधान्य दिले आहे.
याप्रसंगी बोलताना धर्मेंद्र प्रधान म्हणाले, देशाला वायू-आधारीत अर्थव्यवस्थेकडे नेण्याच्या दृष्टीने विचारपूर्वक योजना राबवण्यात येत आहेत. गॅस पाईपलाईन, टर्मिनल्सची उभारणी, गॅस उत्पादन वाढविणे, सुलभ आणि तर्कसंगत कर रचना या माध्यमातून गॅस पायाभूत सुविधांचा विस्तार करण्यात येत आहे. ते म्हणाले, एलएनजी भविष्यातील वाहतूक इंधन आहे, त्यामुळे वाहनांची रेट्रो-फिटींग आणि मूळ उपकरणे यांचा विकास करण्यात येत आहे. एलएनजी 40% नी स्वस्त आहे तसेच यामुळे प्रदुषण कमी होते.
सरकार सुवर्ण चतुष्कोन मार्गावर 200-300 किलोमीटरवर एलएनजी केंद्र उभारणार आहे आणि पुढील तीन वर्षांत सर्व प्रमुख रस्ते, औद्योगिक केंद्र आणि खाणक्षेत्र परिसरात एलएनजी केंद्र उभारली जातील, असे प्रधान म्हणाले. 10% ट्रक एलएनजी इंधन स्वीकारतील असा विश्वास त्यांनी व्यक्त केला.
पेट्रोलिअम मंत्री म्हणाले की, सरकार प्रदूषण कमी करण्यासाठी पंतप्रधानांनी सीओपी -21 मध्ये केलेली वचनबद्धता पूर्ण करण्याचे काम करत आहे. सरकारने पीएमयुवाय योजनेअंतर्गत 8 कोटी गरीब कुटुंबांना एलपीजी जोडणी पुरवली आहे आणि महामारीच्या काळात पीएमयुवाय लाभार्थ्यांना 14 कोटी मोफत सिलेंडर पुरवले आहेत.
50 एलएनजी केंद्र देशातील प्रमुख तेल आणि वायू कंपन्या आयओसीएल, बीपीसीएल, एचपीसीएल, गेल, पीएलएल, गुजरात गॅस आणि त्यांच्या संयुक्त उद्यम कंपन्या आणि सहाय्यक कंपन्यांच्या सहाय्याने उभारण्यात येतील. 50 एलएनजी केंद्र देशाच्या सुवर्ण चतुष्कोन मार्ग आणि प्रमुख राष्ट्रीय महामार्गांवर उभारण्यात येणार आहेत. यामुळे जड वाहने आणि बस यासारख्या वाहनांना एलएनजी इंधन उपलब्ध होईल.
माहिती आणि प्रसारण मंत्रालय
केंद्रीय संचार ब्युरोच्या वतीने आयोजित करण्यात आलेल्या या आगळ्यावेगळ्या प्रदर्शनाचा लाभ सर्वांनी घ्यावा: कामगार मंत्री सुरेश खाडे
राष्ट्रीय एकता दिनानिमित्त एक भारत श्रेष्ठ भारत या संकल्पनेवर आधारित केंद्रीय संचार ब्युरो कोल्हापूर यांच्या वतीने आयोजित सरदार वल्लभभाई पटेल यांच्या दुर्मिळ छायाचित्रांच्या प्रदर्शनाचे उद्घाटन संपन्न
मिरज, 31 ऑक्टोबर 2022
एक देश, एक ध्वज आणि एक संविधानाची हाक देणाऱ्या लोहपुरुष सरदार वल्लभभाई पटेल यांचे स्वप्न पूर्ण करण्यासाठी पंतप्रधान नरेंद्र मोदी झटत आहेत. सरदार पटेल यांचे जीवन चरित्र सर्वांनी समजून घेण्याची गरज आहे आणि अशा प्रदर्शनाच्या माध्यमातून यासाठी खूप मदत होऊ शकेल, असे हे आगळे वेगळे प्रदर्शन आयोजित करणाऱ्या केंद्रीय संचार ब्युरोचे कौतुक करावे लागेल असे महाराष्ट्राचे कामगार मंत्री सुरेश खाडे म्हणाले.
राष्ट्रीय एकता दिनानिमित्त माहिती व प्रसारण मंत्रालयाच्या अंतर्गत कार्यरत असलेल्या केंद्रीय संचार ब्यूरो, क्षेत्रीय कार्यालय कोल्हापूर आणि मध्य रेल्वे पुणे मंडल यांच्या संयुक्त विद्यमाने सरदार वल्लभभाई पटेल यांचा जीवनपट उलगडून दाखवणाऱ्या दुर्मिळ छायाचित्रांच्या विभागस्तरीय प्रदर्शनाचे उद्घाटन मिरज जंक्शन येथे संपन्न झाले यावेळी ते बोलत होते.
यावेळी मंत्री महोदयांनी स्वाक्षरी फलकावर स्वाक्षरी केली तसेच टपाल विभाग, रेल्वे चाइल्ड हेल्पलाइन तसेच जिल्हा निवडणूक कार्यालय यांच्या वतीने लावण्यात आलेल्या स्टॉल्सना भेट दिली. प्रदर्शनाचे उद्घाटन झाल्यानंतर खाडे यांनी उपस्थितांना राष्ट्रीय एकता दिनानिमित्त एकतेची शपथ दिली. हे प्रदर्शन 2 नोव्हेंबरपर्यंत सकाळी 10 ते संध्याकाळी 6 वाजेपर्यंत सर्वांसाठी विनामुल्य खुले आहे.
यावेळी विविध कलापथकांद्वारे सांस्कृतिक कार्यक्रम सादर होतील. तसेच सरदार वल्लभभाई पटेल यांच्या जीवनावरील माहिती मल्टीमीडिया माध्यमातून उपस्थितांना घेता येईल. भव्य कट आउट तसेच सेल्फी बूथ देखील प्रवाशांसाठी आकर्षणाचा विषय ठरतील अशी अपेक्षा आयोजकांनी व्यक्त केली.
देशाच्या एकीकरणाचे शिल्पकार असलेल्या सरदार पटेल यांच्या जीवनाची सर्वसामान्यांना दुर्मिळ छायाचित्रांच्या माध्यमातून माहिती घेता यावी या उद्देशाने हे छायाचित्र प्रदर्शन आयोजित करण्यात आले आहे. एक भारत श्रेष्ठ भारत योजनेनुसार या प्रदर्शनामध्ये महाराष्ट्राचे जोडीदार राज्य असलेल्या ओदिशा राज्याची माहिती चित्र तसेच व्हिडिओच्या माध्यमातून या प्रदर्शनामध्ये देण्यात आली आहे.
नागरिक, इतिहास अभ्यासक, संशोधक, स्पर्धा परीक्षाचे विद्यार्थी आणि इतर विद्यार्थ्यांनी या विभागस्तरीय छायाचित्र प्रदर्शनाचा मोठ्या संख्येने लाभ घेण्याचे आवाहन क्षेत्रीय प्रचार अधिकारी महेश चोपडे यांनी केले आहे.PIB Kolhapur | M.Chopade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110